钦定古今图书集成/明伦汇编/闺媛典/第052卷 > 张树田妻宣氏〈孙氏附〉
## 钦定古今图书集成/明伦汇编/闺媛典/第052卷 > 张树田妻宣氏〈孙氏附〉

按《明外史列女传》：“嘉定张树田，素狂悖，与妻宣氏不
睦。树田病，宣晨夕奉事，及死，誓以身殉。时树田友人
沈思道亦死，其妇孙与宣以死相邀，各分尺帛，孙自
经，宣即欲从之。或劝曰：‘彼与夫相得，故以死报，汝何
为效之’？宣叹曰：‘予知尽妇道而已，安论夫之贤不贤’？
卒缢死。”